**ΔΕΛΤΙΟ ΤΥΠΟΥ**

Η Περιφερειακή Διεύθυνση Π/θμιας και Δ/θμιας Εκπαίδευσης Κεντρικής Μακεδονίας σε συνεργασία με την Περιφερειακή Διεύθυνση Π/θμιας και Δ/θμιας Εκπαίδευσης Δυτικής Μακεδονίας και τη Διεύθυνση Δ/θμιας Εκπαίδευσης Ανατολικής Θεσσαλονίκης, διοργάνωσαν για πρώτη φορά σε Περιφερειακό επίπεδο **Διαδικτυακή Ημερίδα Επιμόρφωσης** **των Εκπαιδευτικών της Γ’ τάξης Γυμνασίου**, που είναι υπεύθυνοι/ες για τη διδασκαλία των Εργαστηρίων Δεξιοτήτων στη Γ΄ τάξη Γυμνασίου, με θέμα: «**Εφαρμογή του Σχολικού Επαγγελματικού Προσανατολισμού (Σ.Ε.Π.) στο πλαίσιο των Εργαστηρίων Δεξιοτήτων – Η Μετάβαση από το Γυμνάσιο στο επόμενο στάδιο εκπαίδευσης**», την **Τρίτη 31 Ιανουαρίου 2023** και ώρα 11:00**-**13.45 μέσω της πλατφόρμας Webex.

Την ημερίδα τίμησαν και χαιρέτισαν ο Γενικός Γραμματέας Πρωτοβάθμιας, Δευτεροβάθμιας Εκπαίδευσης και Ειδικής Αγωγής του ΥΠΑΙΘ, κ. Αλέξανδρος Κόπτσης, η Σύμβουλος Β (ΣΕΠ) του ΙΕΠ, κα. Αργυρώ Χαροκοπάκη, η Αναπληρώτρια Περιφερειακή Διευθύντρια Π/θμιας και Δ/θμιας Εκπαίδευσης Δυτικής Μακεδονίας, κα. Δέσποινα Παπαδοπούλου και ο Αναπληρωτής Περιφερειακός Διευθυντής Π/θμιας και Δ/θμιας Εκπαίδευσης Κεντρικής Μακεδονίας, κ. Θωμάς Μπαχαράκης.

Η ημερίδα θα παραμείνει αναρτημένη στο κανάλι της Περιφερειακής Διεύθυνσης Εκπαίδευσης Π/θμιας και Δ/θμιας Κεντρικής Μακεδονίας στο YouTube [https://www.youtube.com/@pdekmaked](https://www.youtube.com/%40pdekmaked) για να είναι στη διάθεση της εκπαιδευτικής κοινότητας.